บาทเปิด  35.05 บาทต่อดอลล่าร์  แนวโน้มอ่อนค่า
เงินบาทเปิดตลาด  35.05 บาทต่อดอลล่าร์  แนวโน้มอ่อนค่า จับตาประธานเฟดแถลงนโยบายการเงิน
14 ก.พ. 2560

เงินบาทเปิดตลาด  35.05 บาทต่อดอลล่าร์  แนวโน้มอ่อนค่า จับตาประธานเฟดแถลงนโยบายการเงิน
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.05 บาท/ดอลลาร์ ทรงตัว ใกล้เคียงจากปิดตลาดเมื่อเย็นวันศุกร์ที่ผ่านมาที่ระดับ 35.07 บาท/ดอลลาร์ แม้ดอลลาร์จะกลับมาแข็งค่าหลังมีแรงซื้อกลับเข้ามาขานรับข่าวการประกาศนโยบายภาษีของนายโดนัลด์ ทรัมป์ ประธานาธิบดีสหรัฐฯ     "บาททรงตัวใกล้เคียงกับวันศุกร์ แต่มีทิศทางอ่อนค่า อาจจะดีเลย์กว่าคนอื่นสักหน่อย" นักบริหารเงิน กล่าว
นักบริหารเงิน ประเมินกรอบการเคลื่อนไหวเงินบาทในวันนี้ไว้ที่ 35.00-35.10 บาท/ดอลลาร์
"คืนนี้ต้องรอดูถ้อยแถลงของประธานเฟดต่อสภาคองเกรสซึ่งเป็นปัจจัยที่มีผลต่ออัตราแลกเปลี่ยน" นักบริหารเงิน กล่าว